Margaret Lindsay Williams

Arlunydd benywaidd o Gymru oedd Margaret Lindsay Williams (18 Mehefin 1888 – 4 Mehefin 1960).Gwefan theartofpainting.be; adalwyd Rhagfyr 2016. 

 Bywgraffiad 
Ganwyd Margaret Lindsay Williams yng Nghaerdydd yn 1888 a symudodd i’r Barri yn fuan wedyn. Aeth i astudio yn yr Academi Frenhinol yn Llundain. Hi oedd y fyfyrwraig ieuengaf yno ar y pryd, a’r artist cyntaf o Gymru i ennill y fedal aur yno. Un o’i darnau pwysig cyntaf oedd y ‘Gwasanaeth Cenedlaethol Cymru yn Abaty San Steffan’, sydd bellach yn cael ei harddangos yn Llys y Goron Caerdydd.

O'r 1920 ymlaen canolbwyntiodd ar bortreadau a daeth yn nodedig am beintio lluniau o'r dosbarth uchaf o fewn cymdeithas.

Fe wnaeth hi arlunio’r Brenin Siôr V, y Frenhines Mari, ac ar bum achlysur gwahanol, y Frenhines Elizabeth II. Cafodd hi hefyd ei chomisiynu i arlunio portreadau plentyndod o’r Tywysog Charles, a’i chwaer y Dywysoges Anne.

Ar y cyd â’i gwaith brenhinol, fe wnaeth hi arlunio enwogion arall o’i chyfnod, gan gynnwys y Prif Weinidog David Lloyd George a’r cyfansoddwr o Gymru, Ivor Novello.

Yn rhyngwladol, fe baentiodd bortreadau o arlywydd Unol Daleithiau America, Warren Harding, y dyn busnes Henry Ford, ac Alexandra o Ddenmarc.

Mae casgliad pwysig o luniau ganddi wedi cael eu canfod yn Nhŷ Dyffryn, ym Mro Morgannwg. Cafodd un o'r lluniau, "The Imprisoned Soul", ei baentio ym 1920.

Yn ystod ei hoes cafodd glod a chyhoeddusrwydd mawr, ond ers ei marwolaeth ychydig iawn o sôn a fu amdani.

 Bywyd personol 
Nid oedd Margaret yn briod. Bu farw yn ei chartref yn St John’s Wood yn Llundain yn 1960.

Fe'i claddwyd ym mynwent Merthyr Dyfan yn y Barri, ond nid oes cofnod penodol o’i hunion fan gorffwys olaf. Yn 2024 aeth Dr. Jonathan Hicks ati i lansio apêl er mwyn codi cofeb iddi. Cododd yr apêl dros £2,000 er mwyn comisiynu carreg bedd gan CJ Ball Memorial Masons yn y Barri. Datgelwyd y garreg fedd mewn seremoni arbennig ar ddydd Sadwrn, 18 Meheifin 2025, diwrnod ei phen-blwydd. Roedd Maer y Barri yno, ynghyd â chwe aelod o deulu’r artist, a deithiodd o Ganada.

Rhai arlunwyr eraill o'r un cyfnod

 Erthygl dyddiad geni man geni dyddiad marw man marw galwedigaeth maes gwaith tad mam priod gwlad y ddinasyddiaeth Caroline Bardua 1781-11-11 Ballenstedt 1864-06-02 Ballenstedt arlunyddperchennog salon     Duchy of Anhalt Fanny Charrin 1781 Lyon 1854-07-05 Paris arlunydd     Ffrainc Hannah Cohoon 1781-02-01 Williamstown 1864-01-07 Hancock arlunyddarlunydd paentio    Unol Daleithiau America Lucile Messageot 1780-09-13 Lons-le-Saunier 1803-05-23  arlunyddbarddllenor    Jean-Pierre Franque Ffrainc Lulu von Thürheim 1788-03-141780-05-14 Tienen 1864-05-22 Döbling llenorarlunydd  Joseph Wenzel Franz Thürheim    Margareta Helena Holmlund 1781  1821  arlunydd     Sweden Maria Margaretha van Os 1780-11-01 Den Haag 1862-11-17 Den Haag arlunydddrafftsmon paentio Jan van Os Susanna de La Croix  Brenhiniaeth yr Iseldiroedd Mariana De Ron 1782 Weimar 1840-10-06 Paris arlunydd  Carl von Imhoff Louise Francisca Sophia Imhof  Sweden

Gweler hefyd
Arlunydd
Rhestr celf a chrefft
Rhestr o ferched yn y Bywgraffiadur Cymreig

Cyfeiriadau

Dolennau allanol
Gwefan biography.com 

Categori:Merched y 19eg ganrif
Categori:Arlunwyr benywaidd
Categori:Genedigaethau 1888
Categori:Marwolaethau 1960